sukhrobnurali/uzbek-legal-corpus huggingface dataset:
“OʻZBEKYENGILSANOAT” UYuShMASI TOMONIDAN XORIJIY KOMPANIYALAR IShTIROKIDAGI QOʻShMA LOYIHALAR AMALGA OShIRILIShIGA OID ChORA-TADBIRLAR TOʻGʻRISIDA
(resolution, 2021-02-22)

“Oʻzbekyengilsanoat” uyushmasi korxonalarini texnik qayta jihozlash asosida respublikada yuqori sifatli poyabzal va ularni tayyorlash uchun charm tovarlari, Yevropa andozalaridagi chinni buyumlar ishlab chiqarishni koʻpaytirish maqsadida Vazirlar Mahkamasi qaror qiladi: 1. 1997 — 1999-yillarda “Oʻzbekyengilsanoat” uyushmasining charm-poyabzal tarmogʻini yanada rivojlantirish va importning oʻrnini bosuvchi charm, poyabzal va chinni buyumlar ishlab chiqaruvchi quvvatlarni yaratish boʻyicha xorijiy kompaniyalar bilan hamkorlik qilish dasturi ilovaga* muvofiq maʼqullansin. 2. “Oʻzbekyengilsanoat” uyushmasi: xorijiy firmalar, mablagʻ bilan taʼminlovchi banklar va Oʻzbekiston Respublikasining boshqa manfaatdor vazirliklari, idoralari bilan birgalikda loyiha-smeta, texnik hujjatlarni ishlab chiqishni, loyihalarni mablagʻ bilan taʼminlashni, dastur koʻrsatilgan muddatlarda amalga oshirilishini; Oʻzbekiston Respublikasi Tashqi iqtisodiy aloqalar vazirligi va Tashqi iqtisodiy faoliyat milliy bankiga ekspertizadan oʻtkazish va loyihalarning samaradorligini baholash uchun zarur hujjatlar belgilangan tartibda oʻz vaqtida taqdim etilishini taʼminlasin. 3. Oʻzbekiston Respublikasi Makroiqtisodiyot va statistika vazirligi 1998-1999-yillar uchun respublika investitsiya dasturini shakllantirishda unga mazkur qarorga ilovada koʻrsatib oʻtilgan “Oʻzbekyengilsanoat” uyushmasi obyektlarini kiritishni nazarda tutsin. 4. Oʻzbekiston Respublikasi Tashqi iqtisodiy faoliyat milliy bankiga loyihalarning samaradorligi va oʻzini qoplashini tasdiqlovchi ekspertiza asosida “Oʻzbekyengilsanoat” uyushmasining mazkur qarorga ilovada nazarda tutilgan korxonalariga korxonalarni texnik qayta jihozlash va ularning zarur aylanma mablagʻlarini shakllantirish uchun chet el va milliy valyutada kreditlar ajratish tavsiya etilsin; 5. Charm zavodlarida asbob-uskunalarning samarali ishlashiga erishish, respublikada hosil boʻladigan charm xomashyosidan maksimal darajada foydalanish hamda charm tovarlari va boshqa materiallar importining oʻrnini bosishni taʼminlash maqsadida: “Oʻzgoʻshtsutsanoat” uyushmasi charm xomashyosini, shu jumladan qoramollar terisini birinchi navbatda respublika charm-poyabzal tarmogʻining qayta ishlovchi korxonalariga faqat Oʻzbekiston Respublikasi Makroiqtisodiyot va statistika vazirligining limitlari boʻyicha sotilishini taʼminlasin. 6. “Oʻzbekyengilsanoat” va “Oʻzgoʻshtsutsanoat” uyushmalari bir oy muddatda aholiga tegishli boʻlgan mollarning goʻsht kombinatlari hamda tuman kushxonalarida soʻyilishini ragʻbatlantiruvchi qoidalarni, shuningdek Oʻzbekiston Respublikasi Markaziy banki bilan birgalikda “Oʻzbekyengilsanoat” uyushmasi “Charm” aksiyadorlik kompaniyasining tayyorlov tashkilotlarining aholi va xoʻjaliklar bilan charm xomashyosi uchun hisob-kitob qilishlari tartibini ishlab chiqsinlar. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari M.Z. Usmonov va B.S. Hamidov zimmasiga yuklansin.
TOShKENT ShAHRIDA BIZNES-MARKAZ QURISh VA UNDAN FOYDALANISh BOʻYIChA “DEU — TOShKENT” OʻZBEKISTON — KOREYA QOʻShMA KORXONASINI TAShKIL ETISh TOʻGʻRISIDA
(resolution, 2021-02-22)

Respublikada xalqaro biznes va turizm infratuzilmasini rivojlantirish maqsadida Vazirlar Mahkamasi qaror qiladi: 1. Toshkent shahar hokimligining “DEU” korporatsiyasi (Janubiy Koreya) ishtirokida Toshkent shahrida Biznes-markaz qurish va undan foydalanish boʻyicha yopiq turdagi aksiyadorlik jamiyati shaklidagi qoʻshma korxona tashkil etish toʻgʻrisidagi taklifiga rozilik berilsin. 4. Toshkent shahar hokimligi, Oʻzbekiston Respublikasi Makroiqtisodiyot va statistika vazirligi, Moliya vazirligi va Tashqi iqtisodiy faoliyat milliy banki bir oy muddatda loyihaning texnik-iqtisodiy asoslanishini belgilangan tartibda ekspertizadan oʻtkazsinlar. 6. Oʻzbekiston Respublikasi Makroiqtisodiyot va statistika vazirligi Biznes-markaz qurish va undan foydalanish loyihasini Oʻzbekiston Respublikasining Investitsiya dasturiga kiritsin. 7. Oʻzbekiston Respublikasi Davlat soliq qoʻmitasi qurilish maydonida bojxona boʻlimi tashkil etilishini taʼminlasin. 8. Qoʻshma korxona Biznes-markaz majmui qurilishi davrida soliqlar, bojxona poshlinalari va yigʻimlar toʻlashdan ozod qilinsin. 9. Oʻzbekiston Respublikasi Mehnat vazirligi Toshkent shahar hokimligi Investitsiyalar bosh boshqarmasining buyurtmanomasiga koʻra Biznes-markaz qurilishiga jalb qilinadigan “DEU” korporatsiyasi xodimlarining ishlab chiqarish faoliyatini amalga oshirish uchun zarur boʻlgan ruxsatnomalar oʻz vaqtida berilishini taʼminlasin. 10. Oʻzbekiston Respublikasi Tashqi ishlar vazirligi, Ichki ishlar vazirligi Toshkent shahar hokimligi Investitsiyalar bosh boshqarmasining buyurtmanomasiga koʻra qoʻshma korxona va jalb qilinadigan xorijiy sheriklar xizmatchilari va mutaxassislariga koʻp martalik vizalar berilishini taʼminlasinlar. 11. Qoʻshma korxona masalalari yuzasidan ishga keluvchi xorijiy mutaxassislarga vizalarni rasmiylashtirish, respublika hududida yashash va transportning barcha turlarida yurish uchun Oʻzbekiston Respublikasi fuqarolari uchun nazarda tutilgan tariflar boʻyicha haq toʻlash huquqi berilsin. 12. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I.H. Joʻrabekov zimmasiga yuklansin.
INDONEZIYA RESPUBLIKASIDA OʻZBEKISTON RESPUBLIKASINING ELCHIXONASINI OCHISH TOʻGʻRISIDA
(resolution, 2002-12-13)

Oʻzbekiston Respublikasi va Indoneziya Respublikasi oʻrtasida diplomatik munosabatlar oʻrnatish toʻgʻrisida 1992-yil 23-iyundagi Protokolga muvofiq Vazirlar Mahkamasi qaror qiladi: 1. Jakarta shahrida Indoneziya Respublikasidagi Oʻzbekiston Respublikasining Elchixonasi taʼsis etilsin. 2. Elchixonaning shtat jadvali va 1997-yil uchun xarajatlar smetasi 1 va 2-ilovalarga* muvofiq tasdiqlansin. 1997-yil uchun Elchixona xodimlari soni 6 nafardan iborat etib belgilansin, ulardan: 4 kishi — diplomatik tarkib xodimlari, 2 kishi — maʼmuriy-texnik xodimlar. Oʻzbekiston Respublikasi Moliya vazirligi xodimlarning butlanishiga qarab xarajatlar smetasiga muvofiq 1997-yil uchun zarur mablagʻlar ajratsin. 3. Oʻzbekiston Respublikasi Tashqi ishlar vazirligi bir oy muddatda shtat jadvaliga muvofiq Elchixonaning diplomatik xodimlari tarkibini butlash uchun nomzodlar yuzasidan taklif kiritsin.
OʻZBEKISTON RESPUBLIKASI PROKURATURASI TUZILMASIDA SUDLAR TOMONIDAN XOʻJALIK IShLARINI KOʻRIB ChIQIShDA PROKURORNING VAKOLATLARINI TAʼMINLASh BOʻLIMINI TAShKIL ETISh TOʻGʻRISIDA
(resolution, 2021-02-22)

Oʻzbekiston Respublikasi sudlari tomonidan koʻrib chiqilayotgan xoʻjalik ishlari sonining oʻsishi munosabati bilan, ularni koʻrib chiqishda prokuror vakolatlarini toʻlaroq va samarali taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prokuraturasi tuzilmasida sudlar tomonidan xoʻjalik ishlarini koʻrib chiqishda prokuror vakolatlarini taʼminlash boʻlimi tashkil etilsin. 2. Qoraqalpogʻiston Respublikasi, viloyatlar, Toshkent shahar prokuraturalari, Oʻzbekiston transport prokuraturasi shtatlariga sudlar tomonidan xoʻjalik ishlarini koʻrib chiqishda prokuror vakolatlarini taʼminlash boʻyicha tegishli shtat birliklari kiritilsin. 3. Sudlar tomonidan xoʻjalik ishlarini koʻrib chiqishda prokuror vakolatlarini taʼminlash boʻlimi va tegishli boʻlinmalarning tuzilmasi va shtatdagi xodimlari soni ilovaga muvofiq tasdiqlansin. 4. Oʻzbekiston Respublikasi Moliya vazirligi Oʻzbekiston Respublikasi Prokuraturasini uning tuzilmasi oʻzgarishi munosabati bilan mablagʻ bilan taʼminlasin. Oʻzbekiston Respublikasi Prokuraturasi markaziy apparati huzuridagi sudlar tomonidan xoʻjalik ishlarini koʻrib chiqishda prokuror vakolatlarini taʼminlash boʻlimi Prokuratura boʻlimi boshligʻi‎ — 1‎ Boʻlim boshligʻi oʻrinbosari‎ — 1‎ Boʻlimning katta prokurori‎ — 1‎‎ Boʻlim prokurori‎ — 3‎ Boʻlim inspektori‎‎ — 1‎‎ Jami:‎ — 7‎ Qoraqalpogʻiston Respublikasi, viloyatlar, Toshkent shahar prokuraturalarida va Oʻzbekiston transport prokuraturasida tegishli tuzilma va shtatdagi xodimlari soni 1 nafardan iborat boʻlgan boʻlinma tashkil etiladi.
1998—2000-YILLARDA PAXTA, BOShOQLI DON EKINLARI, ShOLI VA KARTOShKA EKISh MAYDONLARI TOʻGʻRISIDA
(resolution, 2021-02-22)

Almashlab ekish sxemalarini yaxshilash, yerlardan samarali foydalanish va qishloq xoʻjaligi korxonalari ishidagi samaradorlikni oshirish maqsadida Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashi, viloyatlar hokimliklari, Qishloq va suv xoʻjaligi vazirligi, Oʻzbekiston Qishloq xoʻjaligi ilmiy-ishlab chiqarish markazining 1998—2000-yillarda Qoraqalpogʻiston Respublikasi va viloyatlar boʻyicha ilovaga muvofiq paxta maydonlari — 1500 ming gektar, sugʻoriladigan yerlarda boshoqli don ekinlari maydonlarini — 1000 ming gektar, lalmi yerlarda — 310 ming gektar, sholi maydonlarini — 170 ming gektar va kartoshka maydonlarini — 27 ming gektar etib saqlab qolish maqsadga muvofiqligi haqidagi taklifiga rozilik berilsin. Xoʻjaliklarga va mahalliy boshqaruv organlariga boshqa qishloq xoʻjaligi ekinlari ekish maydonlarini mustaqil belgilash huquqi berilsin. Yangi yerlarni oʻzlashtirish hisobiga koʻpaygan maydonlardan asosan ozuqa ekinlari ekishni kengaytirish uchun foydalanilsin. 2. Oʻzbekiston Respublikasi Makroiqtisodiyot va statistika vazirligi hamda Qishloq va suv xoʻjaligi vazirligi 1998—2000-yillarda qishloq xoʻjaligini rivojlantirishning prognoz koʻrsatkichlarini ishlab chiqishda ushbu qarorga amal qilsinlar. 3. Sugʻoriladigan yerlardan yuqori samarali foydalanishini tashkil etish, qishloq xoʻjaligi ekinlaridan yuqori hosil olish va shu asosda qishloq xoʻjaligi mahsulotlari hajmlarini amalda koʻpaytirish Qishloq va suv xoʻjaligi vazirligi, Oʻzbekiston Qishloq xoʻjaligi ilmiy-ishlab chiqarish markazi, “Oʻzmevasabzavotuzumsanoat” uyushmasi, “Oʻzqishloqxoʻjaliktaʼminottuzatish” davlat-kooperativ qoʻmitasi, Qoraqalpogʻiston Respublikasi Vazirlar Kengashi, viloyatlar va tumanlar hokimliklarining birinchi darajali vazifalari deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Muhitdinov zimmasiga yuklansin.
ALKOGOLLI MAHSULOT IShLAB ChIQARIShGA DAVLAT MONOPOLIYASINI JORIY ETISh TOʻGʻRISIDA
(decree, 2021-04-30)

Tasdiqlangan standartlarga muvofiq alkogolli mahsulot ishlab chiqarishni tartibga solish, uning tegishli texnologiyasi va sifatini taʼminlash, shuningdek uni sotish ustidan nazoratni kuchaytirish maqsadida: 1. Oziqabop spirt ishlab chiqarishga davlat monopoliyasi oʻrnatilsin. 3. “Oʻzmevasabzavotuzumsanoat” va “Oʻzkimyosanoat” uyushmalari “Oʻzdavstandart” hamda boshqa tegishli idoralar bilan birgalikda bir hafta muddatda oziqabop spirt, aroq va boshqa alkogolli mahsulotlar ishlab chiqarish huquqini olish uchun xoʻjalik yurituvchi subyektlarga nisbatan, shu jumladan korxonalar amaldagi standartlarga muvofiq ishlab chiqariladigan mahsulotlarning texnologiyasi va sifatini, shuningdek ularni sotish yuzasidan belgilangan tartibni taʼminlashlariga nisbatan qoʻyiladigan talablar roʻyxatini tuzib, Vazirlar Mahkamasiga tasdiqlash uchun kiritilsin. 4. Vazirlar Mahkamasi: korxonalar, shu jumladan xorijiy sarmoyani jalb etgan korxonalar alkogolli mahsulotlar ishlab chiqarish huquqini olishlari uchun ularga ruxsatnomalar berish tartibini ikki hafta muddatda ishlab chiqib, tasdiqlasin; alkogolli mahsulotlar ishlab chiqarish bilan band boʻlgan xoʻjalik yurituvchi subyektlarni 1997-yilning 1-sentabriga qadar sinchiklab hisobga olsin hamda korxonalarga alkogolli mahsulot ishlab chiqarish huquqini olishga ruxsatnomalar berish uchun ushbu Farmon talablariga muvofiq ularning roʻyxatini belgilasin. Oʻzbekiston Respublikasining Soliq kodeksiga muvofiq, 1998-yil 1-yanvardan boshlab amalga kiritiladigan vino-aroq mahsulotlarini sotish huquqi uchun litsenziya yigʻimining qatʼiy belgilab qoʻyilgan stavkalarini bir oy muddatda ishlab chiqib, tasdiqlasin. 5. Oʻzbekiston Respublikasi Adliya vazirligi ikki hafta muddatda amaldagi qonunchilikka mazkur Farmondan kelib chiqadigan oʻzgartish va qoʻshimchalar toʻgʻrisida takliflar kiritsin. 6. Ushbu Farmonning bajarilishini nazorat qilish Oʻzbekiston Respublikasi Vazirlar Mahkamasi zimmasiga yuklansin.
FARGʻONA VILOYATINING TOSHLOQ SHAHARCHASIDA “DEU TEKSTIL KOMPANI” TOʻQIMACHILIK KOMBINATINI ISHGA TUSHIRISH TOʻGʻRISIDA
(resolution, 2021-02-22)

Oʻz vaqtida ishga tushirishni taʼminlash va eksportga moʻljallangan mahsulot ishlab chiqarishni koʻpaytirish maqsadida Vazirlar Mahkamasi qaror qiladi: 1. Quyidagilar: “DEU” korporatsiyasi va “Oʻzbekyengilsanoat” korporatsiyasi oʻrtasida Toshloq notoʻqima materiallar fabrikasining 2,5 mln AQSH dollari summasidagi binolari va inshootlarining oldi-sotdi shartnomasi tuzilganligi; yiliga 13 ming tonna paxta kalavasi ishlab chiqaradigan, ustav sarmoyasi 10,0 mln AQSH dollari boʻlgan 60,0 mln AQSH dollari hajmidagi 100 foiz xorijiy investitsiyalar ishtirokidagi “DEU tekstil kompani” korxonasi tashkil etilganligi; “DEU tekstil kompani” korxonasi tomonidan ishlab chiqarilgan mahsulotning hammasi (yiliga 35,0 mln AQSH dollari) eksportga yetkazib berilishi; olingan foydani besh yil mobaynida Oʻzbekiston Respublikasida amalga oshirilayotgan loyihalarga, shu jumladan Fargʻona viloyatining ijtimoiy va muhandislik infratuzilmasini rivojlantirishga qayta moliyalashtirish nazarda tutilayotganligi maʼlumot uchun qabul qilinsin. 3. Toshloq shaharchasidagi toʻqimachilik kombinati ishlab chiqarish boshlangan vaqtdan boshlab ikki yil muddatga foyda soligʻidan ozod qilinsin. 4. Fargʻona viloyati hokimligi xorijiy mutaxassislar oilalari bilan birgalikda uzoq muddat yashashlari uchun amaldagi meʼyorlarga muvofiq sharoitlar yaratsin. 5. Toʻqimachilik kombinatida ishlash uchun kelayotgan xorijiy mutaxassislarga vizalarni rasmiylashtirish, respublika hududida yashashlari va transportning barcha turlarida yurganliklari uchun Oʻzbekiston Respublikasi fuqarolari uchun nazarda tutilgan tariflar boʻyicha haq toʻlash huquqi berilsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari M.Z. Usmonov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA
(resolution, 2021-02-22)

Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Pul muomalasini mustahkamlash va “Soʻm-kupon”ning xarid quvvatini oshirish borasida kechiktirib boʻlmaydigan chora-tadbirlar toʻgʻrisida” 1994-yil 11-apreldagi 195-son qaroriga quyidagi oʻzgartirishlar kiritilsin: a) 1-bandning ikkinchi xatboshi chiqarib tashlansin; 2. Quyidagilar oʻz kuchini yoʻqotgan deb hisoblansin: Oʻzbekiston Respublikasi Vazirlar Mahkamasining “Bank tizimini takomillashtirish, pul-kredit munosabatlarini barqarorlashtirish chora-tadbirlari toʻgʻrisida” 1994-yil 18-martdagi 146-son qarorning 10-bandi; Oʻzbekiston Respublikasi Vazirlar Mahkamasining “Milliy valyutaning ichki erkin muomalada boʻlishi uchun resurslarni koʻpaytirish toʻgʻrisida” 1994-yil 8-noyabrdagi 540-son qarorning 1-bandi.
QURILISh QIYMATINI 1991 YIL NARXLARI DARAJASIDAGI YaNGI SMETA NORMATIVLARI NEGIZIDA “RESURS USULI” ASOSIDA ANIQLAShGA OʻTISh TOʻGʻRISIDA
(resolution, 2003-10-24)

Qurilish qiymatini shakllantiruvchi qurilish materiallari va konstruksiyalari, energiya manbalari va boshqa xarajatlarning erkin narxlari sharoitida qurilish qiymatining aniq qiymatini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi “Davarxitektqurilish” qoʻmitasi tomonidan ishlab chiqilgan Qurilish qiymatini kompyuter texnikasidan foydalangan holda “resurs usuli” asosida aniqlashga oʻtish tadbirlari dasturi tasdiqlansin (ilova* qilinadi). Belgilansinki, 1997-yil 1-oktabrdan keyin ishlab chiqiladigan smeta hujjatlari “resurs usuli” asosida tuzilishi kerak. 2. Vazirliklar va idoralar, mulkchilikning barcha shakllaridagi buyurtmachilar, loyihalash va pudratchi tashkilotlar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari qurilishning smeta qiymatini yangi “resurs usuli”ni qoʻllangan holda aniqlashga oʻtish uchun oʻzlariga qarashli tashkilotlarni normativ adabiyotlar, dasturiy vositalar va kompyuter texnikasi bilan taʼminlash boʻyicha 1997-yilning 1 yarim yilligida tadbirlar ishlab chiqsinlar. 3. Oʻzbekiston Respublikasi “Davarxitektqurilish” qoʻmitasi tashkilotlarga zarur uslubiy yordam koʻrsatsin, mazkur Dasturning amalga oshirilishini taʼminlasin va qurilish qiymatini aniqlashning yangi usuliga oʻtish tartibi toʻgʻrisida tushuntirishlar tayyorlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R. R. Yunusov zimmasiga yuklansin.
“OʻZDEUAVTO” AJ MAHSULOTINI EKSPORT QILIShNI RAGʻBATLANTIRISh ChORA-TADBIRLARI TOʻGʻRISIDA
(resolution, 2008-08-11)

Tashqi bozorlarda Vatanimizda ishlab chiqarilgan avtomobillar sotilishini taʼminlovchi yetarli shart-sharoitlar yaratish maqsadida Vazirlar Mahkamasi qaror qiladi: 1. Maʼlumot uchun qabul qilinsinki, 1997-yil 1-iyungacha boʻlgan holatiga koʻra: “OʻzDEUavto” AJning ishlab chiqarish hajmi soatiga 30 avtomobil ishlab chiqarish darajasiga yetdi, bu loyihadagi quvvatga chiqish dasturiga mos keladi; Oʻzbekiston Respublikasidan tashqarida “OʻzDEUavto” AJning 11 shuʼba va qoʻshma korxonasi tuzilgan va ular faoliyat koʻrsatmoqda, avtomobillarni konsignatsiya shartlarida erkin muomaladagi valyutaga sotish sxemasi sinab koʻrildi; “OʻzDEUavto” AJ tomonidan “Oʻzavtosanoat” uyushmasi va “DEU” korporatsiyasi bilan birgalikda tannarxni pasaytirish, narx boʻyicha raqobatbardoshlikni taʼminlash, ishlab chiqarilayotgan avtomobillarning isteʼmol xususiyatlarini yaxshilash yuzasidan tadbirlar amalga oshirilmoqda. 2. Belgilansinki, qayta eksport tariqasida “OʻzDEUavto” AJ tomonidan oʻz shuʼba va qoʻshma korxonalari ustav jamgʻarmasiga qoʻshish uchun, shuningdek xorijda avtomobillarga kafolatli va servis xizmati koʻrsatish uchun olib chiqib ketilayotgan uskunalar, asboblar, ehtiyot qismlar, asosiy va yordamchi materiallar aksiz soligʻi toʻlashdan ozod qilinadi. 4. 1997-yil 20-iyundan boshlab: “OʻzDEUavto” AJning rasmiy dileri maqomiga ega boʻlmagan jismoniy va yuridik shaxslar tomonidan olib chiqib ketiladigan Vatanimizda ishlab chiqarilgan avtomobillarga dvigatel hajmining 1 kub santimetriga 3 EKYu miqdoridagi stavka boʻyicha aksiz soligʻi; avtotransport vositalarini qayta sotishda avtomobil komission bahosining 10 foizi miqdorida soligʻning cheklangan stavkasi belgilansin. 5. “Oʻzbeksavdo” uyushmasi Oʻzbekiston Respublikasi Adliya vazirligi va Ichki ishlar vazirligi bilan birgalikda “OʻzDEUavto” AJda ishlab chiqarilgan avtomobillarni jismoniy shaxslar oʻrtasida oldi-sotdi qilishda ularni komission baholash qoidalarini ishlab chiqsin va joriy etsin. 6. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
HUKUMATNING “OʻZFARMSANOAT” KONSERNI BOʻYIChA BAʼZI QARORLARINI OʻZGARTIRISh VA BAʼZILARINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2024-05-07)

“Oʻzbekiston Respublikasida korxonalar toʻgʻrisida”gi Oʻzbekiston Respublikasi Qonuniga va Oʻzbekiston Respublikasi Prezidentining “Iqtisodiy islohotlarni yanada chuqurlashtirish, xususiy mulk manfaatlarini himoya qilish va tadbirkorlikni rivojlantirish chora-tadbirlari toʻgʻrisida” 1994-yil 21-yanvardagi Farmoniga asosan Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Oʻzbekiston farmatsevtika sanoati (“Oʻzfarmsanoat”) davlat-aksionerlik konsernini tashkil qilish va uning faoliyati masalalari toʻgʻrisida” 1993-yil 17-iyundagi 290-son qarorining 3-bandi ikkinchi xatboshidagi “va tasdiqlash uchun Vazirlar Mahkamasiga kiritsin” soʻzlari chiqarib tashlansin. 2. Oʻzbekiston Respublikasi Vazirlar Mahkamasining “Oʻzbekiston farmatsevtika sanoati (“Oʻzfarmsanoat”) davlat-aksionerlik konsernining Ustavini tasdiqlash toʻgʻrisida” 1993-yil 11-noyabrdagi 542-son qarori oʻz kuchini yoʻqotgan deb hisoblansin.
“OʻZDEUAVTO” AJ MAHSULOTLARINING NARXLARINI KELIShIB OLISh KOMISSIYASINI TAShKIL ETISh TOʻGʻRISIDA
(resolution, 2017-05-31)

“OʻzDEUavto” AJ ishlab chiqarayotgan mahsulotlar uchun ichki va tashqi bozorlardagi narxlarni tartibga solish va ularni asosli ravishda belgilash maqsadida Vazirlar Mahkamasi qaror qiladi: 2. Komissiyaga ichki va tashqi bozorlarda sotiladigan “OʻzDEUavto” AJ mahsulotlarining narxlarini kelishib olish masʼuliyati yuklansin. Oʻzbekiston Respublikasi Moliya vazirligi bir hafta muddatda “Oʻzavtosanoat” uyushmasi va boshqa manfaatdor idoralar bilan birgalikda “OʻzDEUavto” AJ mahsulotlarining narxlarini kelishib olish tartibini ishlab chiqsin va tasdiqlasin. 3. Komissiya: muntazam ravishda isteʼmol bozori (respublika hududida va uning tashqarisida)ning konyunkturasini hamda “OʻzDEUavto” AJ mahsulotlarini ishlab chiqarish xarajatlarining oshishiga (kamayishiga) taʼsir qiluvchi omillarni, shu jumladan “DEU” avtomobillari detallari va butlovchilarini ishlab chiqaruvchi qoʻshma korxonalar tashkil etishning taʼsirini oʻrganib borsin; Koreya Respublikasiga borib, korporatsiya tomonidan ishlab chiqarilayotgan avtomobillar bozoridagi narxlarni shakllantirish va tartibga solish sohasidagi DEU korporatsiyasi tajribasini oʻrgansin; avtomobillar ishlab chiqarishda qoʻllaniladigan butlovchi buyumlar va materiallar uchun jahon narxlari surʼatlarini va ularning oʻzgarish tamoyillarini tahlil qilsin. 4. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ. Sultonov zimmasiga yuklansin.
OʻZBEKISTON RESPUBLIKASIDA ChETDAN KELTIRILADIGAN VA RESPUBLIKANING OʻZIDA IShLAB ChIQARILADIGAN TAMAKI MAHSULOTLARI VA SPIRTLI IChIMLIKLARGA AKSIZ MARKALARINI QOʻLLASh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 1997-06-13)

Oʻzbekiston Respublikasi Prezidentining “Tamaki mahsulotlari va alkogolli ichimliklarga aksiz markalari qoʻllanishni takomillashtirish toʻgʻrisida” 1997-yil 12-iyundagi PF-1789-son Farmoniga muvofiq Vazirlar Mahkamasi qaror qiladi: Oʻzbekiston Respublikasida chetdan keltiriladigan va respublikaning oʻzida ishlab chiqariladigan tamaki mahsulotlari va spirtli ichimliklarga aksiz markalarini qoʻllash tartibi toʻgʻrisidagi nizomning (Oʻzbekiston Respublikasi Vazirlar Mahkamasining “Oʻzbekiston Respublikasi hududida tamaki mahsulotlariga va spirtli ichimliklarga aksiz markalarini joriy etish tartibi toʻgʻrisida” 1996-yil 14-avgustdagi 285-son qaroriga 1-ilova): 2-bandi 3-xatboshidagi “va markalash joyigacha borishdan” soʻzlari; 12-bandi 1997-yil 1-iyuldan boshlab oʻz kuchini yoʻqotgan deb hisoblansin.
OʻZBEKISTON RESPUBLIKASI YoShLARI “KAMOLOT” JAMFARMASINING MUKOFOTINI TAʼSIS ETISh TOʻFRISIDA
(resolution, 2021-02-22)

Yoshlarning ijtimoiy faolligini oshirish, ularning Oʻzbekistonning porloq kelajagi yoʻlidagi mehnati, bilim sari intilishi, jamoat ishlarida faol ishtirokini qoʻllab-quvvatlash va ilmiy hamda ijodiy izlanishlarini ragʻbatlantirish maqsadida Vazirlar Mahkamasi qaror qiladi: 1. Oʻzbekiston Respublikasi yoshlari “Kamolot” jamgʻarmasining yoshlarning ilm-fan, sanʼat, adabiyot sohasidagi eng yaxshi asarlari va ilmiy ishlanmalari, tadbirkorlik, sport sohasida erishgan yuqori natijalari uchun “Kamolot” jamgʻarmasining mukofotini taʼsis etish toʻgʻrisidagi taklifi qoʻllab-quvvatlansin. 2. Oʻzbekiston Respublikasi yoshlarining “Kamolot” jamgʻarmasi mukofoti toʻgʻrisidagi nizom ishlab chiqilganligi maʼlumot uchun qabul qilinsin. 3. Vazirlar Mahkamasining “Yosh mualliflarning eng yaxshi asarlari va ilmiy ishlanmalari uchun Oʻzbekiston Respublikasi Davlat mukofotini taʼsis etish toʻgʻrisida” 1993-yil 11-maydagi 218-son qarori oʻz kuchini yoʻqotgan deb hisoblansin.